Държавен вестник, бр. 2, 2015 г., стр. 15

БРОЙ  2	
Д Ъ Р Ж А В Е Н  В Е С Т Н И К 	
СТР.  15  
продължават своето участие в състезанието 
при възможност да бъдат включени повторно, 
без това да повлияе на състезанието.
Чл. 52. (1) Управлението на резултати във 
връзка с явно неподаване на информация 
за местонахождение от страна на спортист, 
който е включен в Регистъра на спортистите 
за тестване на Антидопинговия център, се 
провежда от Антидопинговия център съо-
бразно Международния стандарт за тестване 
и разследвания на САА, освен при наличието 
на споразумение тази отговорност да бъде по-
емана от съответната международна спортна 
организация.
(2) Управлението на резултати във връзка с 
явна пропусната проверка от страна на спор-
тист, който е включен в Регистъра на спорти-
стите за тестване на Антидопинговия център, 
вследствие на опит за подлагане на спортиста 
на проверка от Антидопинговия център или от 
негово име, се провежда от Антидопинговия 
център съобразно Международния стандарт за 
тестване и разследвания на САА. Управлението 
на резултати по отношение на явна пропусната 
проверка на спортист вследствие на опит за 
подлагането му на проверка от или от името 
на антидопингова организация се провежда от 
тази организация съобразно Международния 
стандарт за тестване и разследвания на САА.
(3) При условие че в рамките на период 
12 месеца спрямо спортист от Регистъра на 
спортистите за тестване на Антидопинговия 
център и от регистъра на спортистите за тест-
ване на международна спортна организация 
бъдат декларирани 3 неуспешни предоста-
вяния на информация за местонахождение, 
3 пропуснати проверки или комбинация от 
3 неуспешни предоставяния на информация 
за местонахождение и пропуснати проверки, 
Антидопинговият център ги представя като 
явно нарушение на антидопинговите правила 
пред Дисциплинарната комисия.
Чл. 53. Атипични профилни резултати и 
неблагоприятни профилни резултати се раз-
глеждат при условията на Международния 
стандарт за тестване и разследвания на САА 
и Международния стандарт за лаборатории на 
САА. Когато Антидопинговият център устано-
ви, че е направено антидопингово нарушение, 
той трябва по посочен в тези правила начин 
веднага да уведоми спортиста за нарушеното 
антидопингово правило и за същността на на-
рушението. Други антидопингови организации 
се уведомяват съгласно чл. 14.1.2 от Кодекса.
Чл. 54. Антидопинговият център или друг 
разглеждащ орган, създаден от такава орга-
низация, провежда последващо разследване 
относно възможно антидопингово нарушение, 
както може да бъде поискано в съответствие 
със съответните антидопингови процедури 
и правила, които съответстват на Кодекса 
или които Антидопинговият център смята за 
подходящи. Когато Антидопинговият център 
установи, че е направено антидопингово на-
рушение, трябва по посочен в тези правила 
начин веднага да уведоми спортиста или друго 
лице, подлежащо на известие за санкция, за 
нарушеното антидопингово правило и за същ-
ността на нарушението. Други антидопингови 
организации се уведомяват съгласно чл. 14.1.2 
от Кодекса.
Чл. 55. Преди да извести спортиста или 
друго лице за предявено антидопингово нару-
шение, както е посочено по-горе, Антидопин-
говият център трябва да провери в АДАМС 
или в друга одобрена от САА система, а също 
да се свърже със САА и със съответни други 
антидопингови организации, за да реши дали 
има предходно нарушение на антидопингови 
правила.
Чл. 56. При всички случаи, когато Антидо-
пинговият център или антидопингова органи-
зация са установили извършено нарушение на 
антидопингови правила, оттеглили са твърде-
нието за антидопингово нарушение, наложили 
са временно лишаване от състезателни права 
или са се споразумели със спортист или друго 
лице за налагане на санкция без изслушване, 
както е посочено в чл. 89, антидопинговата 
организация трябва да уведоми за това други 
антидопингови организации с право на об-
жалване съгласно чл. 66, ал. 6.
Чл. 57. Постановеното решение след из-
слушване или при отхвърлено изслушване се 
предоставя от антидопинговата организация, 
която отговаря за управление на резултатите, 
на спортиста или на други антидопингови 
организации с право на обжалване по чл. 66, 
ал. 6, както е посочено в чл. 89.
Чл. 58. Нарушение на антидопинговите 
правила, извършено от спортист на между-
народно или национално ниво, може да бъде 
разгледано направо от САС без предварително 
изслушване, ако е налице съгласието за това 
на спортиста, на управляващата резултатите 
антидопингова организация, на САА и на 
всички антидопингови организации, с право 
на обжалване пред САС на решенията от 
изслушване на първа инстанция.
Чл. 59. За всички случаи, при които ан-
тидопинговите екипи са събрали достатъчно 
данни и/или са констатирали факти, даващи 
основание за установяване нарушение на 
антидопинговите правила, изпълнителният 
директор на Антидопинговия център изпраща 
цялата документация по случая на Дисципли-
нарната комисия.
Г л а в а  ч е т в ъ р т а
ДИСЦИПЛИНАРНО ПРОИЗВОДСТВО
Раздел I
Дисциплинарна комисия
Чл. 60. (1) Към Българския олимпийски 
комитет се създава Дисциплинарна комисия.